**Základné náležitosti dokumentácie EIA zmeny**

Dokumentácia bude vypracovaná  pre stavbu DP Lietavská Lúčka – Žilina, I.etapa, DSP v podrobnosti DRS.

**Dokumentácia EIA zmeny bude vypracovaná v súlade so zákonom č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov (ďalej „zákon č. 24/2006 Z. z.“), po vypracovaní DSP v podrobnosti DRS.**

**Dokumentácia okrem štruktúry podľa zákona č. 24/2006 Z. z. bude mať nasledovné náležitosti:**

V rámci spracovania dokumentácie sa požaduje, aby časti dokumentácie, v rámci ktorých budú uvedené zmierňujúce opatrenia, bola spracovaná formou formulácie jasných, cielených a overiteľných zmierňujúcich opatrení; pre konkrétne vplyvy/dopady budú zadefinované zodpovedajúce konkrétne opatrenia.

V rámci spracovania dokumentácie sa požaduje dôsledné zohľadnenie požiadaviek smernice EIA, konkr.: zistiť, opísať a vhodným spôsobom posúdiť priame a nepriame vplyvy zmeny projektu na človeka, faunu a flóru; pôdu, vodu, ovzdušie, podnebie a krajinu; hmotný majetok a kultúrne dedičstvo; a interakcia medzi všetkými týmito faktormi (článok 3 smernice EIA).

Textová časť dokumentácie EIA zmeny bude na formátoch A4, výkresová časť na formátoch A4 a ich násobkoch. Mapové prílohy budú farebné. V mapách bude prehľadne zakreslený súčasný stav životného prostredia, chránené územia prírody, biotopy európskeho významu (územia Natura 2000), prvky ÚSES, vplyvy vyvolané diaľnicou a návrh opatrení na ich minimalizáciu.

Netechnické zhrnutie (Non technical report) k dokumentácii EIA zmeny - všeobecne zrozumiteľná zhrnutie – samostatná časť s nasledovným obsahom:

- účel projektu

- stručný popis technického riešenia

- charakteristika ovplyvnenej oblasti

- základné charakteristiky environmentálneho prostredia (biota): krajina, klíma, voda, pôda, fauna, flóra, vegetácia, chránené územia, obyvateľstvo, atď. + dopady a zmierňujúce opatrenia

- hodnotenie očakávaného vývoja, za predpokladu neimplementovania investícií

- dodržiavanie činnosti s územnoplánovacou dokumentáciou

- pravdepodobný dopad na územie

- zmierňujúce opatrenia

- prílohy:

1) Prehľadná situácia v mierke 1 : 10 000

2) Situácia zmeny navrhovanej činnosti v mierke 1 : 10 000 resp. 1:5 000

Rozsah textovej časti materiálu bude do 10 strán formátu A4.

Do dokumentácie EIA zmeny pripraviť text na podpisy:

xxxxxxxxx, predseda predstavenstva a generálny riaditeľ

xxxxxxxxx, podpredseda predstavenstva